
_START_ARTICLE_
Tænketanken DEA
_START_SECTION_
Aktiviteter
_START_PARAGRAPH_
DEA udøver sin indflydelse på samfundsdebatten gennem udgivelsen af en lang række analyser, såvel som en omfattende pressekontakt, ofte med udgangspunkt i analyserne.
_START_SECTION_
Organisation
_START_PARAGRAPH_
DEA er i princippet organiseret som en forening, i hvilken der kan optages medlemmer i form af virksomheder, selvstændigt erhvervsdrivende, organisationer og uddannelses- og forskningsinstitutioner._NEWLINE_Foreningen ledes af en bestyrelse som pt. består af 9 medlemmer, hvoraf 4 repræsenterer uddannelses- og forskningsinstitutioner, 4 repræsenterer private erhvervsvirksomheder og den sidste, rigsstatistiker Jørgen Elmeskov, repræsenterer en offentlig virksomhed, og er formand for bestyrelsen._NEWLINE_DEAs daglige aktiviteter varetages af et sekretariat, som foruden den administrerende direktør, Stina Vrang Elias, tæller 21 fuldtidsmedarbejdere, 13 projektassistenter.